Държавен вестник, бр. 88, 2011 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  88
Чл. 20. (1) За образцово изпълнение на 
служебните си задължения служителите 
могат да бъдат награждавани с отличия и 
награди. Стойността на една парична или 
предметна награда не може да надвишава 
размера на основната заплата на служителя.
(2) Средствата за награди се изплащат от 
бюджета на агенцията.
Чл. 21. (1) Допълнително материално 
стимулиране на служителите се извършва 
по направени предложения, както следва:
1. за служител – от съответния директор;
2. за директор – от главния секретар;
3. за главния секретар – от изпълнител­
ния директор.
(2) Индивидуалният размер на сумата за 
допълнителното материално стимулиране 
на всеки служител се определя със запо­
вед от изпълнителния директор въз основа 
на критериите, определени с вътрешните 
правила за работната заплата, съобразно 
индивидуалния принос и резултатите от 
контролната дейност и оценката на изпъл­
нението на длъжността на всеки служител 
съгласно Наредбата за условията и реда за 
атестиране на служителите в държавната 
администрация, приета с Постановление 
№ 105 на Министерския съвет от 2002 г. 
(обн., ДВ, бр. 54 от 2002 г.; изм. и доп., бр. 6 
и 46 от 2004 г., бр. 83 от 2005 г., бр. 46 от 
2006 г., бр. 64 и 92 от 2008 г., бр. 5 и 102 от 
2009 г. и бр. 25 и 58 от 2010 г.).
(3) Индивидуалният размер на допълни­
телното материално стимулиране на изпъл­
нителния директор се определя върху инди­
видуалните му средства за работна заплата 
за съответната година в размер не по-голям 
от средния процент на допълнителното ма­
териално стимулиране на служителите на 
агенцията.
(4) В случаите на вътрешно съвместител­
ство или вътрешно заместване съответният 
служител има право само на допълнител­
ното материално стимулиране, което му е 
определено за извършване на работата по 
основното му служебно или трудово пра­
воотношение.
(5) Допълнителното материално стиму­
лиране се изплаща в рамките на бюджета 
на агенцията за съответната година заедно с 
работната заплата за последното тримесечие 
на годината.
(6) Начисляването на средствата за до­
пълнително материално стимулиране се 
извършва на базата на действително отра­
ботени дни през съответната година.
(7) За отработени дни по ал. 7 се считат 
и дните, през които служителите ползват 
редовен или допълнителен платен годишен 
отпуск.
Чл. 22. (1) Документите, изпратени до 
агенцията от държавни органи, от юриди­
чески или физически лица, се завеждат във 
входящ регистър, като се отбелязва датата 
на получаването им.
(2) При завеждането на документите във 
входящия регистър се извършва проверка за 
наличието на всички материали, посочени 
в тях, и се образува преписка.
Чл. 23. (1) Служебните преписки се раз­
пределят от изпълнителния директор с 
резолюция до съответните ръководители 
на административни звена. Резолюцията 
съдържа указания, срок за изпълнение, дата 
и подпис.
(2) Ръководителите на административни 
звена възлагат с резолюция изработването 
на служебните преписки на един или повече 
служители, като конкретизират задачите.
Чл. 24. Изходящите от агенцията докумен­
ти се съставят най-малко в два екземпляра 
и се завеждат в изходящ регистър. Вторият 
екземпляр съдържа името, длъжността и 
подписа на служителя, изготвил документа, 
и на ръководителя на съответното адми­
нистративно звено, като се посочва датата.
Чл. 25. Организацията на деловодната 
дейност относно правилното приемане, 
регистриране и движение на документите, 
документооборота и контрола по изпълнени­
ето на задачите в агенцията, архивирането и 
класирането на документите, използването 
и съхранението на печатите и изисквани­
ята към служителите се регламентират с 
вътрешни правила.
Чл. 26. Работното време на служителите 
в агенцията е от 9,00 до 17,30 ч. с почивка 
от 12,30 до 13,00 ч.
Чл. 27. (1) Достъпът на външни лица в 
сградата на агенцията се разрешава след из­
даване на пропуск, разрешаващ влизането и 
излизането, съгласно правилата за охрана и 
пропускателния режим в агенцията, утвърде­
ни със заповед на изпълнителния директор.
(2) Приемното време за изслушване на 
граждани и представители на организации 
относно предложения и сигнали се оповестява 
на обществено достъпно място в агенцията.
ЗАКЛЮЧИТЕЛНА РАЗПОРЕДБА
Параграф единствен. Правилникът се 
приема на основание чл. 6, ал. 3 от Закона 
за енергийната ефективност.
Приложение
към чл. 7, ал. 3
Численост на персонала на Агенцията по енер­
гийна ефективност – 70 щатни бройки
Изпълнителен директор	
1
Главен секретар	
1